text: 'মুক্ত গণমাধ্যমে বিশ্বাসী প্রধানমন্ত্রী'
  প্রধানমন্ত্রী শেখ হাসিনা ও তাঁর সরকার মুক্ত গণমাধ্যমে বিশ্বাসী বলে মন্তব্য করেছেন প্রধানমন্ত্রীর তথ্য উপদেষ্টা ও ডিবিসি নিউজের চেয়ারম্যান ইকবাল সোবহান চৌধুরী।
  শনিবার ব্রাহ্মণবাড়িয়ার আখাউড়া স্থলবন্দর দিয়ে ভারতে যাওয়ার সময় তিনি এ কথা বলেন। তিনি আরও বলেন, গণ মাধ্যমে যারা কর্মরত সাংবাদিক আছেন তাদের কল্যাণের জন্য বর্তমান সরকার নানা প্রদক্ষেপ ইতিমধ্যেই গ্রহণ করেছে।
  তিনি বলেন, গণমাধ্যম উন্মুক্ত করার জন্য প্রধানমন্ত্রীই প্রথম ইলেকট্রিক মিডিয়াকে ব্যক্তি মালিকানায় খুলে দিয়েছেন।
  ইকবাল সোবহান চৌধুরী আরও বলেন, প্রধানমন্ত্রী গণমাধ্যমকে নিয়ন্ত্রণ করতে চান না বরং এর বিকাশ চান। সরকার সাংবাদিকদের প্রতি সংবেদনশীল। তাই তাদের জন্য কল্যাণ ট্রাস্ট গঠন করেছে। এ সময় সাংবাদিকদের মর্যাদা রক্ষায় সব সাংবাদিকদের ঐক্যবদ্ধ থাকার আহ্বান জানান তিনি।